
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας άσκησης επαγγέλματος Κοινωνικού Λειτουργού 
στην Ευστρατία Τριλυράκη του Γεωργίου συζ. Γεωργίου Σκλα- 
βενίτη. 1 

Χορήγηση άδειας άσκησης επαγγέλματος Κοινωνικού Λειτουργού 

στη Βιολέττα Αγγελή του Χαραλάμπους. 2 

Κανονισμός λειτουργίας Διοίκησης, παροχών. Κεφαλαίου αποζημί¬ 
ωσης φορτ/τών λιμένα Αμφιλοχίας (ΚΑΦ/Λ.Α.) Ν. Αιτωλίας 

και Ακαρνανίας. 3 

Ψήφιση νέου Οργανισμού Εσωτερικής Υπηρεσίας της Κοινότητας 
Μιντιλογλίου, σύμφωνα με τις διατάξεις του Ν. 1586/86. . 4 

Ψήφιση Οργανισμού Εσωτερικής Υπηρεσίας της Κοινότητας Κουνι- 

νάς Ν. Αχαίας.*. 5 

Διαπίστωση σύστασης προσωρινής θέσης στην Κοινότητα Καλα- 

μπακίου Ν. Δράμας.. ... . 6 

Διαπίστωση σύστασης προσωρινής θέσης στην Κοινότητα Αγ. Αθα¬ 
νασίου Ν.. Δράμας . 7 

Σύσταση αναπτυξιακού συνδέσμου της 1ης Γεωγραφικής Ενότητας 
Ν. Ηλείας. 8 

Έγκριση της αποφάσεως του Κοινοτικού Συμβουλίου Πλαγιάς Ν. 

Ιωαννίνων, αριθ. 22/25.4.87. 9 

Ψήφισή Οργανισμού Εσωτερικής Υπηρεσίας της Κοινότητας Τσεπε- 
λόβου Ν. Ιωαννίνων και προσαρμογή αυτού στις ρυθμίσεις του 

Ν. 1586/1986. 10 

Σύσταση ίδιου νομικού προσώπου με την ονομασία «Πνευματικό Κέ¬ 
ντρο Ειρήνης και Φιλίας Κοινότητας Μανταμάδου» Ν. Λέσβου. . 11 
Σύσταση ίδιου νομικού προσώπου με την ονομασία «Πνευματικό Κέ¬ 
ντρο Νεότητας Δήμου Πολιχνίτου» Ν. Λέσβου.12 

Διαπίστωση σύστασης προσωρινής θέσης στην Κοινότητα Ν. Κεσσά- 

νης Ν. Ξάνθης.13 

Δημιουργία μιας θέσης Γραμματέα στην Κοινότητα Μάριου Ν. Ρε- 
θύμνης. 14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ6οι/1256 (1) 

Χορήγηση άδειας άσκησης επαγγέλματος Κοινωνικού Λειτουργού στην 


Ευστρατία Τριλυράκη του Γεωργίου συζ. Γεωργίου Σκλαβενίτη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γόα/1256/13.6.88 έχει χορηγηθεί στην Ευστρατία Τρι- 


λυράκη του Γεωργίου συζ. Γεωργίου Σκλαβενίτη άδεια άσκησης επαγ¬ 
γέλματος Κοινωνικού Λειτουργού. 

Αθήνα, 13 Ιουνίου 1988 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. Γ6α/1254 (2) 

Χορήγηση άδειας άσκησης επαγγέλματος Κοινωνικού Λειτουργού στη 

Βιολέττα Αγγελή του Χαραλάμπους. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1254/13.6.88 έχει χορηγηθεί στη Βιολέττα Αγ¬ 
γελή του Χαραλάμπους άδεια άσκησης επαγγέλματος Κοινωνικού Λει¬ 
τουργού. 

Αθήνα, 13 Ιουνίου 1988 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. ΕΡ/770 (3) 

Κανονισμός λειτουργίας Διοίκησης, παροχών, Κεφαλαίου αποζημίω¬ 
σης φορτ/τών λιμένα Αμφιλοχίας (ΚΑΦ/Λ.Α.) Ν. Αιτωλίας και 

Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Αφού λάβαμε υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιή- 
σεως συμπληρώσεως ενίων διατάξεων των περί φορτ/σεων νόμων» σε 
συνδυασμό με τις διατάξεις της παραγράφου 6 του άρθρου 36 του Ν. 
3239/1955. 

2. Τις διατάξεις του Νόμου 3200/55 και του Ν.Δ. 532/70 «περί 
διοικητικής αποκεντρώσεως». 

3. Τις διατάξεις του Β,Δ. 179/70 και 711/70 «περί μεταβιβάσεως 
αρμοδιοτήτων στους Νομάρχες και Επιθεωρητές Εργασίας επί θεμά¬ 
των του Υπουργείου Εργασίας». 

4. Τις διατάξεις του άρθρου 68 του Π.Δ. 1156/77 «περί Οργανι¬ 
σμού του Υπουργείου Εργασίας». 

5. Την αναφορά 708/9.12.3 987 του Προέδρου της Ε.Ρ.Φ.Λ. Αμφι-. 
λοχίας με την οποία υπέβαλε το 14/9.9.1987 πρακτικό της Ε.Ρ.Φ.Λ. 
Αμφιλοχίας για έγκριση κανονισμού λειτουργίας διοίκησης παροχών, 
κεφαλαίου αποζημίωσης φορτ/τών λιμένα Αμφιλοχίας (Κ.Α.- 
Φ.Λ.Α.). 

6. Την 3819/13.5.87 απόφαση του Υπουργού Εργασίας που δημο- 
σιεύθηκε στην Εφημερίδα της Κυβερνήσεως (ΦΕΚ 265/τ.Β/27.5.87) 
«Περί συστάσεως ΚΑΦ. Λ/Αμφιλοχίας», αποφασίζουμε: 

Την έγκριση του Κανονισμού Λειτουργίας Διοίκησης και Παροχών 
Κεφαλαίου Αποζημιώσεως Φορτ/τών Λιμένα Αμφιλοχίας που υποβλή¬ 
θηκε με την 708/9.12.87 αναφορά του Προέδρου τηςΕ.Ρ.Φ.Λ. Αμφι¬ 
λοχίας και που περιέχεται στο 14/87 πρακτικό της Ε.Ρ.Φ.Λ. Αμφιλο¬ 
χίας μετά από ομόφωνη πρόταση της Επιτροπής αυτής, που έχει ως 
εξής: 

ΚΑΝΟΝΙΣΜΟΣ ΚΕΦΑΛΑΙΟΥ ΑΠΟΖΗΜΙΩΣΕΩΣ ΦΟΡΤΟΕΚ¬ 
ΦΟΡΤΩΤΩΝ ΛΙΜΕΝΑ ΑΜΦΙΛΟΧΙΑΣ 

Άρθρο 1 

Το Κεφάλαιο Αποζημιώσεως Φορτ/τών Λιμένα Αμφιλοχίας που έχει 
συσταθεί με την 13819/13.5.87 (ΦΕΚ 265/τ.Β/25.7.87) απόφαση 
του Υπουργού Εργασίας, εδρεύει στην Αμφιλοχία και διέπεται από τις 
διατάξεις αυτού του κανονισμού όπως θα ισχύουν κάθε φορά. 

Όπου ο Κανονισμός αυτός αναφέρει Κ.Α.Φ.Α.Α. εννοεί το Κεφάλαιο 
Αποζημιώσεως Φορτ/τών Λιμένα Αμφιλοχίας και όπου ΔΕ εννοεί τη 
Διοικούσα Επιτροπή του Κ.Α.Φ.Α.Α. 

ΣΚΟΠΟΣ 
Άρθρο 2 

Σκοπός του Κ.Α.Φ.Α.Α. είναι: 

1. Η χορήγηση εφάπαξ αποζημιώσεως στους δικαιούχους φορτ/τές 
Λιμένα Αμφιλοχίας σύμφωνα με τις επόμενες διατάξεις σε περίπτωση 
αποχωρήσεώς τους από το επάγγελμα του φορτ/τή για τις εξής περι¬ 
πτώσεις: 

α) Για αποκατάσταση ισορροπίας μεταξύ προσφοράς και ζήτησης ερ¬ 
γασίας. 

β) Λόγω γήρατος. 

γ) Λόγω ανικανότητας. 

δ) Λόγω οικειοθελούς αποχωρήσεως. 

2. Η χορήγηση εντόκων δανείων. - 

3. Η χορήγηση οικονομικών βοηθημάτων. 

4. Η βελτίωση των όρων εργασίας. 

ΔΙΟΙΚΗΣΗ 
Άρθρο 3 

1. Το Κ.Α.Φ.Α.Α. διοικείται σύμφωνα με τις διατάξεις του άρθρου 5 
του Ν. 6175/1934 από την Επιτροπή Ρυθμίσεως Φορτ/σεων Λιμένα 
Αμφιλοχίας η οποία για τον Κανονισμό αυτοαποκαλείται «ΔΙΟΙΚΟΥΣΑ 
ΕΠΙΤΡΟΠΗ» που έχει τις εξής αρμοδιότητες: 

α) Διαχειρίζεται την περιουσία του Κ.Α.Φ.Α.Α. σύμφωνα με τις δια¬ 
τάξεις αυτού του Κανονισμού, των νόμων που ισχύουν κάθε φορά και 
των Υπουργικών Αποφάσεων. 

β) Φροντίζει για την κανονική είσπραξη των πόρων του. 
γ) Αποφασίζει σε κάθε αίτηση για τη χορήγηση εφάπαξ αποζημίωσης 
ή άλλης παροχής που προβλέπεται από τις διατάξεις αυτού του κανονι¬ 
σμού και φροντίζει για την πληρωμή τους. 

δ) Εγκρίνει κάθε δαπάνη που σχετίζεται με τη λειτουργία του. 
ε) Αποφασίζει για την τοποθέτηση των Κεφαλαίων του και την εκποί¬ 
ησή τους, την υποθήκευση ή την ενεχυρίαση των περιουσιακών του στοι¬ 
χείων. 

στ) Συμβιβάζεται ή παραιτείται από τους δικαστικούς αγώνες, 
ζ) Εγκρίνει την κατάρτιση κάθε μορφής συμβάσεως ή καταρτίζει τον 
ετήσιο προϋπολογισμό και απολογισμό του Κ.Α.Φ.Α.Α. 

θ) Κάνει ότι είναι δυνατόν για την καλύτερη εκπλήρωση των σκοπών 
του Κ.Α.Φ.Α. ΑΜΦΙΛΟΧΙΑΣ. 

1. Έχει κάθε αρμοδιότητα για όσα προβλέπονται από αυτόν τον Κα¬ 
νονισμό. Οι αποφάσεις της Δ.Ε. του Κ.Α.Φ.Α.Α. που αφορούν επενδύ¬ 
σεις κεφαλαίων, ενεχυριάσεις, αποθηκεύσεις, εκποιήσεις περιουσιακών 
στοιχείων κ.λπ. δεν εκτελούνται χωρίς την προηγούμενη έγκρισή τους 
από το Νομάρχη Αιτ/νίας. 

2. Ο Πρόεδρος ή ο αναπληρωτής του διευθύνει τις συνεδριάσεις και 
εκπροσωπεί το Κ.Α.Φ.Α.Α. εξώδικα και δικαστικά. 

3. Το Κ.Α.Φ.Α.Α. δεν δεσμεύεται απέναντι τρίτων χωρίς την προη¬ 
γούμενη απόφαση της Δ.Ε, 

4. Χρέη Γραμματέα της Δ.Ε. εκτελεί υπάλληλος του Υπουργείου Ερ¬ 
γασίας, οριζόμενος με απόφαση του Νομάρχη Αιτ/νίας ή άλλος δημό¬ 
σιος υπάλληλος σε περίπτωση που δεν υπάρχει υπάλληλος του Υπουρ¬ 
γείου Εργασίας. 

Ο Γραμματέας κρατάει τα πρακτικά και επιμελείται μαζί με τον Πρό¬ 
εδρο για τη σύνταξη των πρακτικών. 

5. Τον Πρόεδρο, όπου απουσιάζει αναπληρώνει, σε όλα τα καθήκο- 


ντά του ο αναπληρωτής του. 

6. Στον Πρόεδρο, τον αναπληρωτή του, τα μέλη, τον εισηγητή και το 
γραμματέα της Δ.Ε. του Κ.Α.Φ.Α.Α. καταβάλλεται αποζημίωση για 
τη συμμετοχή τους στις συνεδριάσεις. 

Ο αριθμός των κατά μήνα αμοιβομένων συνεδριάσεων και το ύψος 
της αμοιβής ορίζονται με κοινή απόφαση των Υπουργών Εργασίας και 
Οικονομικών σύμφωνα με τις διατάξεις του άρθρου 6 του Ν. 1505/84 
και μέσα στα πλαίσια τα οριζόμενα από τις σχετικές διατάξεις που εφαρ¬ 
μόζονται για τους Οργανισμούς που εποπτεύονται από το Υπουργείο 
Εργασίας. * 

Άρθρο 4 

1. Η Δ.Ε. συνεδριάζει ύστερα από πρόσκληση του Προέδρου ή του 
αναπληρωτή του, τα της απαρτίας αυτής ορίζονται από τα σχετικά άρ¬ 
θρα του Π.Δ. 1156/77 «περί Οργανισμού του Υπουργείου Εργασίας» 
(οι παρόντες να είναι περισσότεροι των απόντων). 

2. Οι αποφάσεις της Δ.Ε. παίρνονται κατά πλειοψηφία των μελών 
που είναι παρόντα, σε ισοψηφία υπερισχύει η ψήφος του Προέδρου. Οι 
αποφάσεις παίρνονται με φανερή ψηφοφορία. 

3. Αν στη Δ.Ε. του Κ.Α.Φ.Α.Α. συζητείται θέμα που αφορά μέλος 
της Επιτροπής ή συγγενικού του προσώπου μέχρι τετάρτου βαθμού το 
μέλος δεν μπορεί να μετέχει στη λήψη αποφάσεως γΓ αυτό το θέμα. 

4. Στις συνεδριάσεις της Δ.Ε. του ΚΑΦ τηρούνται πρακτικά για τις 
αποφάσεις που λαμβάνονται, που υπογράφονται από τον Πρόεδρο τα 
παρόντα μέλη και το Γραμματέα. 

5. Μέλος που απουσιάζει αδικαιολόγητα επί τρεις (3) συνεχείς συνε¬ 
δριάσεις εκπίπτεται του αξιώματος με πρόταση της Δ.Ε. και έγκρισή 
της από το Νομάρχη Αιτ/νίας. 

6. Η Δ.Ε. του Κ.Α.Φ.Α.Α. έχει το δικαίωμα με απόφασή της να συ¬ 
στήσει επιτροπή, από τα μέλη της, στην οποία να αναθέσει τον έλεγχο 
των στοιχείων και δικαιολογητικών, για τη χορήγηση των κάθε μορφής 
παροχών που προβλέπονται από αυτόν τον Κανονισμό, καθώς επίσης 
και στη μελέτη για τροποποίηση, συμπλήρωση και κωδικοποίηση αυτού 
του Κανονισμού. 

Άρθρο 5 

Πόροι του Κ.Α.Φ.Α.Α. είναι: 

1. Οι προβλεπόμενες από την απόφαση του Υπουργού Εργασίας περί 
συστάσεως Κ.Α.Φ.Α.Α. εισφορές (εργοδοτικές και εργατικές). 

3. Τα πρόστιμα που επιβάλλονται σαν πειθαρχική ποινή. 

3. Οι τόκοι που προέρχονται από τις καταθέσεις των Κεφαλαίων του 
Κ.Α.Φ.Α.Α. στις τράπεζες ή άλλες αιτίες (Δάνεια κ.λπ.). 

4. Κάθε έσοδο από χαριστική αιτία (Δωρεές κ.λπ.). 

Άρθρο 6 

1. Η είσπραξη της εργατικής εισφοράς γίνεται μαζί με την είσπραξη 
των εργατικών δικαιωμάτων και αναγράφεται στην ειδική στήλη των 5 
προτύπων αποδείξεων του ΙΚΑ από τους εισπράκτορες, (οι αποδείξεις 
μπορεί να είναι τριπλότυπες) που έχουν ορισθεί για την αιτία αυτή από 
τον υπόλογο κάθε κατηγορίας ο οποίος ορίζεται από τη Δ.Ε. του Κ.Α.- 
Φ.Λ.Α. με πρόταση της οικείας κατηγορίας. 

Η Δ.Ε. μπορεί να προβαίνει στην αντικατάσταση του υπολόγου και 
εισπράκτορος εφόσον συντρέχουν σοβαροί κατά την κρίσην της λόγοι. 

2. Οι πενταπλότυπες αυτές αποδείξεις διατίθενται από το ΙΚΑ και 
παραδίδονται αριθμημένες στους υπόλογους των κατηγοριών από την 
Υπηρεσία του Ι.Κ.Α. η οποία έχει ειδικό βιβλίο παραδόσεως και παρα¬ 
λαβής. 

3. Απαγορεύεται η είσπραξη κάθε εργατικής αμοιβής χωρίς την έκ¬ 
δοση αυτών των 5/τυπων ή 3/τυπων αποδείξεων του ΙΚΑ. 

4. Από τις 5/πλότυπες αυτές αποδείξεις μία παραδίδεται στον φορτ/ 
λήπτη, μία στην υπηρεσία του Κ.Α.Φ.Α.Α., μία παραμένει στην κατη¬ 
γορία των φορτ/τών και οι άλλες δύο παραδίδονται στην Υπηρεσία του 
Ι.Κ.Α. 

5. Τα μπλοκ των 5/τυπων αποδείξεων του ΙΚΑ μετά τη χρησιμοποί¬ 
ησή τους καταχωρούνται σε ειδικό βιβλίο που τηρεί η κατηγορία φορτ/ 
τών και σε ειδικές στήλες αυτού αναγράφοντας χωριστά το σύνολο των 
εισπραχθέντων εργατικών δικαιωμάτων και οι εισφορές υπέρ τρίτων 
που αντιστοιχούν στο Κ.Α.Φ.Α.Α. και στους λογαριασμούς ΛΑΦ και 
ΛΕΓ. 

Το βιβλίο αυτό θεωρείται πριν από τη χρήση του από τον Πρόεδρο 
της Δ.Ε. της Υπηρεσίας του Κ.Α.Φ.Α.Α. 

6. Η απόδοση των εισπραχθέντων υπέρ Κ.Α.Φ.Α.Α. εργοδοτικών ει¬ 
σφορών, μαζί με τις εργατικές εισφορές που αντιστοιχούν, γίνεται το αρ- 

γότερο ανά 15ήμερο από τους υπόλογους, που έχουν την ευθύνη για την 
κανονική απόδοση και υπόκεινται στις κυρώσεις που προβλέπονται από 
τις κείμενες ποινικές διατάξεις καθώς και του άρθρου 10 του Ν.Δ. 
1254/49. Κατ’ εξαίρεση δύναται με αιτιολογημένη απόφαση της Δ.Ε. 
η απόδοση να γίνεται πέρα της ανωτέρω προθεσμίας όχι όμως πέρα του 
διμήνου εφόσον συντρέχουν αντικειμενικά λόγοι αδυναμίας είσπραξης 
των φορτ/κών δικαιωμάτων. 

7. Η απόδοση γίνεται βάση του βιβλίου που προβλέπεται από την 
παράγραφο 5 αυτού του άρθρου και με συνοπτική κατάσταση που περι¬ 
λαμβάνει τα εξής στοιχεία. 

α) Ημερομηνία κατάθεσης, β) Το ποσό των εισπραχθέντων φορτ/ 
κών δικαιωμάτων, γ) την υπέρ Κ.Α.Φ.Λ.Α. εργοδοτική και εργατική 
εισφορά, δ) τις υπέρ των λογ/σμών Δ.Ε.Φ., ΛΑΦ και ΛΕΓ εισφορές. Τα 
παραπάνω στοιχεία ελέγχονται από την Υπηρεσία του Κ.Α.Φ.Λ.Α. και 
μετά τον έλεγχο και τη θεώρηση εκδίδεται εντολή καταθέσεως στην 
Τράπεζα υποχρεωμένου του υπόλογου να την εκτελέσει αυθημερόν επι- 
στρέφοντας στην Υπηρεσία του Κ.Α.Φ.Λ.Α. τη σχετική απόδειξη της 
Τράπεζας. Η απόδειξη αυτή μαζί με τη συνοπτική κατάσταση, τις 5/ 
τυπες αποδείξεις του ΙΚΑ και το φωτ/φο του ειδικού βιβλίου της κατη¬ 
γορίας αποτελούν τα παραστατικά στοιχεία της κατάθεσης. 

8. Τα κεφάλαια του Κ.Α.Φ.Λ.Α. κατατίθενται σε οποιαδήποτε ανα¬ 
γνωρισμένη Τράπεζα με απόφαση της Δ.Ε. του Κ.Α.Φ.Λ.Α. εφαρμόζε¬ 
ται όμως ο νόμος Α,Ν. 1661/50 για τα διαθέσιμα κεφάλαια. 

Άρθρο 7 

1. Οι δαπάνες λειτουργίας του Κ.Α.Φ.Λ.Α. και οι χορηγούμενες από 
αυτό παροχές γίνονται μέσα στα όρια του προϋπολογισμού που έχει 
εγκριθεί με απόφαση του Νομάρχη Αιτ/νίας. # 

2. Κάθε δαπάνη εγκρίνεται από τη Δ.Ε. 

3. Η ανάληψη από την Τράπεζα κάθε ποσού για την πληρωμή δαπα¬ 
νών και παροχών γίνεται με επιταγές ή χρηματικές εντολές που υπο¬ 
γράφονται από τον Πρόεδρο και ένα μέλος της Επιτροπής που έχει ορι- 
σθεί με απόφασή της. 

4. Σε περίπτωση κωλύματος του Προέδρου ή του εντεταλμένου μέ¬ 
λους υπογράφουν, ο αναπληρωτής του Προέδρου ή το αναπληρωματικό 
εντεταλμένο μέλος. 

5. Οι κάθε μορφής προμήθειες (γραφική ύλη, έντυπα, έπιπλα κ.λπ.) 
γίνονται σύμφωνα με τις κάθε φορά ισχύουσες διατάξεις για τις προμή¬ 
θειες του Δημοσίου. 

Άρθρο 8 

1. Τα διαθέσιμα κεφάλαια του Κ.Α.Φ.Λ.Α. μπορούν να επενδύονται 
σε αγορά αξιών, όπως ορίζεται με πράξη του Υπουργού Εργασίας, 
ύστερα από πρόταση της Δ.Ε. του Κ.Α.Φ.Λ.Α. 

2. Σε βραχυπρόθεσμα έντοκα δάνεια, προς εκείνους που είναι δι¬ 
καιούχοι και υπάγονται στο Κ.Α.Φ.Λ.Α,, τα οποία εξοφλούνται σε μη¬ 
νιαίες δόσεις που καθορίζονται στη σχετική απόφαση της Δ.Ε. του Κ.Α.¬ 
Φ.Λ.Α., εφόσον υπάρχουν εξαιρετικού λόγοι κάλυψης εκτάκτων ανα¬ 
γκών, μείωση εργασιών, οικογενειακές ανάγκες, ασθένεια, γάμος, θά¬ 
νατος κ.λπ. 

Η χορήγηση ομαδικού ή ατομικού δανείου γίνεται υπό την προϋπό¬ 
θεση ότι δεν υπάρχει οφειλή από προηγούμενο δάνειο του αιτούντος ή 
της αιτούσης κατηγορίας φορτ/τών. 

Σε καμιά περίπτωση τα χορηγούμενα ποσά δανείων δεν μπορεί να εί¬ 
ναι μεγαλύτερα του 1 /3 των αποθεματικών του οικείου λογαριασμού 
της κατηγορίας των φορτ/τών. 

3. Σε αγορά ακινήτων εντός αστικών περιοχών, 

4. Σε βραχυπρόθεσμα έντοκα δάνεια μέχρι 5 μηνιαίων μισθών στους 
υπαλλήλους που υπηρετούν και υπάγονται στο Κ.Α.Φ.Λ.Α. τα οποία 
εξοφλούνται σε μηνιαίες δόσεις που καθορίζονται στη σχετική απόφαση 
της Δ.Ε., τα δάνεια αυτά δίνονται για τρία χρόνια και εξοφλούνται σε 36 
μηνιαίες τοκοχρεωλυτικές δόσεις, με επιτόκιο που προβλέπεται κάθε 
φορά. Η απόφαση για τη χορήγηση δανείων υπόκειται στην έγκριση του 
Νομάρχη Αιτ/νίας (ισχύει για όλες τις περιπτώσεις χορήγησης δανείων 
που αναφέρονται πιο πάνω). 

5. Για την κανονική απόδοση του δανείου, δύναται ο υπόλογος της 
εγγυήτριας κατηγορίας των φορτ/τών μετά από απόφαση της Δ.Ε. του 
Κ.Α.Φ.Λ.Α. να παρακρατεί και καταθέτει υπέρ Κ.Α.Φ.Λ.Α. από το με¬ 
ρίδιο του φορτ/τή τ7]ν ληξιπρόθεσμη δόση του δανείου. Σε περίπτωση 
αποχώρησης φορτ/τή από το επάγγελμα αν και εφόσον έχει πάρει δά¬ 
νειο γίνεται συμψηφισμός αυτών των ποσών που χρωστάει από δάνεια 
με το ποσό που δικαιούται από την εφάπαξ αποζημίωση. 

6. Σε περίπτωση μη εμπρόθεσμης εξόφλησης των δανείων πέραν των 


νομίμων συνεπειών και κυρώσεων οφείλεται ο νόμιμος τόκος υπερημε¬ 
ρίας που καθορίζεται κάθε φορά με πράξη του Υπουργικού Συμβουλίου 
σύμφωνα με τις διατάξεις του άρθρου 15 παρ. 5 του Ν. 876/79 όπως 
ισχύει σήμερα καί εις το μέλλον. 

Άρθρο 9 

Το Κ.Α.Φ.Λ.Α. τηρεί για κάθε κατηγορία φορτ/τών ξεχωριστό λο¬ 
γαριασμό βάσει του οποίου η Δ.Ε. παρακολουθεί την . εν γένει κίνηση 
κάθε κατηγορίας και ρυθμίζει ανάλογα το ύψος των παροχών κ.λπ. 

Άρθρο 10 

1. Ο υπόλογος έναντι του Κ.Α.Φ.Λ.Α. ορίζεται με απόφαση της Δ.Ε. 
που προτείνεται από κάθε κατηγορία φορτ/τών με τον αναπληρωτή του 
και για χρονικό διάστημα ενός έτους. 

2. Ο ορισθείς ως υπόλογος αναλαμβάνει την υποχρέωση της κανονι¬ 
κής είσπραξης των υπέρ Κ.Α.Φ.Λ. εργοδοτικών και εργατικών εισφο¬ 
ρών και την απόδοσή τους στο Κ.Α.Φ.Λ.Α. με τις προβλεπόμενες από 
τον κανονισμό αυτό διαδικασίες και προθεσμίες (άρθρο 6 παράγραφος 
6 ). 

3. Ο ορισμός του υπόλογου γίνεται μέσα στο μήνα Ιανουάριο κάθε 
χρόνου, μαζί με τον αναπληρωτή του, στον οποίο ανατίθενται όλα τα κα¬ 
θήκοντα υπολόγου σε περίπτωση απουσίας του. 

4. Αντικατάσταση του υπολόγου γίνεται μόνο με απόφαση της Δ.Ε. 
του Κ.Α.Φ.Λ.Α. αν το ζητήσει η κατηγορία (οικεία) των φορτ/τών ή συ¬ 
ντρέχουν γΓ αυτό σοβαροί λόγοι κατά την εκτίμηση των μελών της Δ.Ε. 
και ύστερα από αιτιολογημένη απόφαση της Δ.Ε., του Κ.Α.Φ.Λ.Α. 

Άρθρο 11 

Λογιστική και διαχειριστική οργάνωση του Κ.Α.Φ.Λ./ΑΜΦΙΛΟ¬ 
ΧΙΑΣ 

1. Η οικονομική χρήση του Κ.Α.Φ.Λ.Α. αρχίζει την 1η Ιανουάριου 
και λήγει την 31η Δεκεμβρίου κάθε χρόνου. 

2. Το Κ.Α.Φ.Λ.Α. τηρεί όλα τα σχετικά λογιστικά βιβλία που προ- 
βλέπονται από το άρθρο 9 του Ν. 369/76 «περί τροποποιήσεως και συ- 
μπληρώσεως του Ν.Δ. 496/76 κ.λπ.» όπως ισχύει κάθε φορά. 

3. Το Κ.Α.Φ.Λ.Α. τηρεί επίσης για κάθε κατηγορία ή ομάδα φορτ/ 
τών ξεχωριστό λογαριασμό βάση του οποίου η Δ.Ε. παρακολουθεί την 
κίνηση κάθε κατηγορίας ή ομάδας και ρυθμίζει ανάλογα το ύψος των 
παροχών κ.λπ. 

Άρθρο 12 

Προϋπολογισμός, Ισολογισμός, Απολογισμός και Έλεγχος 

1. Στο τέλος κάθε χρήσης και μέσα στο μήνα Νοέμβριο συντάσσεται ο 
προϋπολογισμός εσόδων - δαπανών και παροχών του ΚΑΦΛ για την 
επόμενη χρήση κατά τις διατάξεις του άρθρου 4 του Ν.Δ. 496/74 όπως 
τροποποιήθηκε με τα άρθρα 2 και 4 του Ν. 396/76 και σύμφωνα με τις 
οδηγίες της αρμόδιας Υπηρεσίας του Υπουργείου Εργασίας. 

2. Ο προϋπολογισμός αυτός τίθεται υπόψη της Δ.Ε. του Κ.Α.Φ.Λ.Α. 
και μετά τη συζήτηση και λήψη αποφάσεως υποβάλλεται για έγκριση 
στο Νομάρχη Αιτ/νίας. 

3. Μέσα στα χρονικά όρια του άρθρου 12 του Ν.Δ. 396/76 συντάσ- 
σεται ο Απολογισμός και Ισολογισμός της διαχείρισης του Κεφαλαίου 
της χρήσης που έληξε με απόλυτη σαφήνεια και υποβάλλεται στο Νο¬ 
μάρχη Αιτ/νίας για έγκριση. 

Άρθρο 13 

Παροχές Υπαγόμενου στο Κ.Α.Φ.Λ.Α, 

Στο Κ.Α.Φ.Λ.Α. υπάγονται υποχρεωτικά: 

1. Όλοι οι φορτ/τές Λιμένος Αμφιλοχίας που είναι εφοδιασμένοι με 
βιβλιάριο επαγγελματικής ταυτότητας φορτ/τή από την Ε.Ρ.Φ.Λ./Α 
σύμφωνα με τις διατάξεις που ισχύουν και είναι γραμμένος στα μητρώα 
της Επιτροπής. 

2. Οι φορτ/τές που είναι εφοδιασμένοι από την Ε.Ρ.Φ.Λ.Α. με προ¬ 
σωρινό σημείωμα εργασίας (επίκουροι), αορίστου ή ωρισμένου χρόνου 
ανεξάρτητα αν εφοδιασθούν με βιβλιάριο επαγγελματικής ταυτότηατς 
φορτ/τή, εφόσον έχουν τα προσόντα εφοδιασμού με εξαίρεση την ηλικία 
και εξακολουθούν να εργάζονται σαν φορτ/τές επί πέντε (5) χρόνια που 
αναγνωρίζονται σαν χρόνος συμμετοχής στο Κ.Α.Φ.Λ.Α. 

Η εργασία των παραπάνω φορτ/τών αποδεικνύεται από το ασφαλι¬ 
στικό τους βιβλιάριο ή από επίσημα στοιχεία του Κ.Α.Φ.Λ.Α. 

Άρθρο 14 

Δικαίωμα να πάρουν εφάπαξ αποζημίωση από το Κ.Α.Φ.Λ.Α. με τις 
προϋποθέσεις που ορίζονται στο επόμενο άρθρο έχουν: 

1. Οι εργάτες φορτ/τές που η απομάκρυνσή τους από το επάγγελμα 
είναι οριστική για τους εξής λόγους: 

α) Λόγω γήρατος. 

β) Λόγω σωματικής η διανοητικής ανικανότητας σε βαθμό που κρί- 
νεται ανίκανος για να κάνει το επάγγελμα του φορτ/τή. 

γ) Λόγω ατυχήματος που έγινε κατά την εργασία και εξ αιτίας αυτής 
και κατέστησε τον παθόντα οριστικά ανάπηρο για να ασκήσει στο εξής 
το επάγγελμα του φορτ/τή. 

δ) Λόγω αφαίρεσης του επαγγελματικού βιβλιαρίου φορτ/τοΰ λόγω 
πειθαρχικής ποινής που επεβλήθηκε σύμφωνα με τις ισχύουσες διατά¬ 
ξεις (Υπουργικές Αποφάσεις κ.λπ.). 

ε) Λόγω απομάκρυνσης για την ισορροπία μεταξύ προσφοράς και ζή¬ 
τησης εργασίας ή ασφαλείας στην πραγματοποίηση των φορτ/κών ερ¬ 
γασιών. 

στ) Λόγω οικειοθελούς αποχώρησης, 

2. Οι δικαιούχοι των φορτ/τών που απεβίωσαν πριν τη λήξη εφάπαξ 
αποζημιώσεως. 

Άρθρο 15 

Προϋποθέσεις Απονομής Εφάπαξ Αποζημίωσης 

1. Για κάθε περίπτωση του προηγούμενου άρθρου είναι απαραίτητες 
οι εξής προϋποθέσεις: 

α) Λόγω γήρατος παρέχεται εφάπαξ αποζημίωση στον συμπληρού- 
ντα το 60όν έτος της ηλικίας του και έχει τις προϋποθέσεις συνταξιοδό- 
τησης από το ΙΚΑ ή έτυχε σύνταξης από αυτό. 

Δύναται επίσης να παρέχεται εφάπαξ αποζημίωση λόγω γήρατος και 
στον συμπληρούντα το 58ο έτος της ηλικίας του εφόσον συνταξιοδοτεί- 
ται από το ΙΚΑ λόγω συμπληρώσεως 35ετούς Υπηρεσίας. 

Η ηλικία εκείνου που υποβάλλει αίτηση για τη χορήγηση εφάπαξ 
αποζημίωσης αποδεικνύεται από το δελτίο ταυτότητάς του και σε περί¬ 
πτωση έλλειψής του από τη ληξιαρχική πράξη γεννήσεως, ή από πιστο¬ 
ποιητικό Δήμου ή Κοινότητας. 

Στην περίπτωση που το πιστοποιητικό δεν προκύπτει η ακριβής ημε¬ 
ρομηνία γεννήσεώς του, τότε θεωρείται η 1η Ιουλίου του έτους γεννή¬ 
σεως σαν τέτοια. 

β) Λόγω σωματικής ή πνευματικής νόσου εφόσον ο φορτ/τής έχει γί¬ 
νει οριστικά ανίκανός, για το επάγγελμα φορτ/τή, διαπιστωμένου τού¬ 
του από αποφάσεις των αρμοδίων υγειονομικών οργάνων του ΙΚΑ κατά 
τις διατάξεις της Νομοθεσίας τους. Στην περίπτωση αυτή απαιτείται δε¬ 
τής συμμετοχή στο Κ.Α.Φ.Λ.Α. 

γ) Λόγω ατυχήματος που έγινε στην εργασία και εξαιτίας της εφόσον 
ο φορτ/τής καταστεί οριστικά ανάπηρος διαπιστουμένης της αναπηρίας 
του από τις υγειονομικές επιτροπές του Ι.Κ.Α. Στην περίπτωση αυτή η 
εφάπαξ αποζημίωση χορηγείται ανεξάρτητα από το χρόνο συμμετοχής 
του στο Κ.Α.Φ.Λ.Α., υπό την προϋπόθεση ότι κατά το χρόνο του ατυχή¬ 
ματος ήταν εφοδιασμένος από την Ε.Ρ.Φ.Λ.Α. με βιβλιάριο επαγγελ¬ 
ματικής ταυτότητας φορτ/τή ή με προσωρινό σημείωμα εργασίας μετά 
όμως από τη συμπλήρωση μιας πενταετίας στο επάγγελμα του φορτ/ 
τή. Η εκ μέρους του ΙΚΑ επιδότηση λόγω ασθένειας ή ατυχήματος ή 
συνταξιοδότησης λόγω προσωρινής ανικανότητας, καμιά υποχρέωση 
δεν δημιουργούν για το Κ.Α.Φ.Λ.Α. 

δ) Λόγω αφαίρεσης του επαγγελματικού βιβλιαρίου για πειθαρχική 
ποινή απαιτείται τουλάχιστον δετής συμμετοχή στο Κ.Α.Φ.Λ.Α. 

ε) Λόγω απομάκρυνσης για την ισορροπία μεταξύ προσφοράς και ζή¬ 
τησης ή για την ασφάλεια και τάξη των φορτ/σεων απαιτείται τουλάχι¬ 
στον 5ετής συμμετοχή στο Κ.Α.Φ.Λ.Α. Στην περίπτωση αυτή το ύψος 
της αποζημίωσης των απομακρυνομένων καθορίζεται με απόφαση της 
Δ.Ε. και τίθεται προς έγκριση στο Νομάρχη Αιτ/νίας μαζί με απόσπα¬ 
σμα πρακτικού στο οποίο αναφέρονται αναλυτικά και αιτιολογούνται οι 
λόγοι της απομάκρυνσης από το επάγγελμα του φορτ/τή. 

στ) Για τους οικειοθελώς απομακρυνομένους με αίτησή τους απαιτεί¬ 
ται 1 θετής συμμετοχή στο Κ.Α.Φ.Λ.Α. και να έχουν συμπληρώσει το 
50ό έτος της ηλικίας τους. 

ζ) Για όσους δεν συμπληρώνουν τις απαιτούμενες προϋποθέσεις για 
χορήγηση εφάπαξ αποζημίωσης και εξέρχονται από το επάγγελμα του 
φορτ/τή, χορηγείται με απόφαση της Επιτροπής αποζημίωση ίση με το 
1/15 του βασικού ποσού της ΙΟετούς συμμετοχής στο Κ.Α.Φ.Λ.Α. για 
κάθε έτος συμμετοχής τους σ’ αυτό και μέχρι 15 ετών κατά ανώτατο 
όριο χωρίς καμιά προσαύξηση. Στην περίπτωση αυτή απαιτείται τουλά¬ 


χιστον 5ετής συμμετοχή στο Κ.Α.Φ.Λ.Α. 

η) Λόγω θανάτου του φορτ/τή χορηγείται εφάπαξ παροχή στα μέλη 
της οικογένειας του, εφόσον ο θανών είχε δετή συμμετοχή στο Κ.Α.¬ 
Φ.Λ.Α. Αν τα χρόνια συμμετοχής του είναι λιγότερα από 8 όχι όμως 
κάτω από 5, τότε η εφάπαξ αποζημίωση που χορηγείται στα μέλη της 
οικογένειας του είναι ίση με τόσα δέκατα του βασικού ποσού της δεκαε¬ 
τούς συμμετοχής όσα τα πραγματικά χρόνια συμμετοχής του. Αν τα 
χρόνια συμμετοχής του είναι πάνω από 8 τότε χορηγείται εφάπαξ με το 
βασικό ποσό της ΙΟετούς συμμετοχής του. 

Για την εφαρμογή του πιο πάνω, ως προστατευόμενα μέλη λογίζο¬ 
νται: 

1. Η νόμιμη σύζυγος εφόσον δεν είναι διαζευγμένη και τα τέκνα (νό¬ 
μιμα, νομιμοποιηθέντα, αναγνωρισθέντα ή υιοθετηθέντα). 

2. Οι ανίκανοι προς εργασία γονείς εφόσον αποδεδειγμένα εσυντη- 
ρούντο από τον θανόντα. Ως ανίκανοι θεωρούνται οι γονείς που συμπλή¬ 
ρωσαν το 65ο έτος της ηλικίας τους και εκείνοι που έχουν αποδεδειγ¬ 
μένα αναπηρία ανεξάρτητα ηλικίας. Η εφάπαξ αποζημίωση κατανέμε- 
ται ισομερώς μεταξύ το.ιν πιο πάνω μελών. 

Άρθρο 16 

1. Σε όλες τις περιπτώσεις, ως χρόνος συμμετοχής στο Κ.Α.Φ.Λ.Α. 
θεωρείται ο χρόνος κατά τον οποίο ο δικαιούχος εργάσθηκε και συνεισέ- 
φερε στο Κ.Α.Φ.Λ.Α. είτε ως κατοχυρωμένος φορτ/τής εφοδιασμένος 
με επαγγελματικό βιβλιάριο φορτ/τή, είτε ως επίκουρος φορτ/τής εφο¬ 
διασμένος με προσωρινό σημείωμα εργασίας. 

2. Ο χρόνος κατά τον οποίο ο φορτ/τής εισέφερε στο Κ.Α.Φ.Λ.Α. 
χωρίς να είναι εφοδιασμένος με επαγγελματικό βιβλιάριο φορτ/τή ή 
προσωρινό σημείωμα επίκουρου δύναται να αναγνωρισθεί ως χρόνος 
συμμετοχής στο Κ.Α.Φ.Λ.Α. με απόφαση της Δ.Ε. εφόσον του χορηγή¬ 
θηκε βιβλιάριο επαγγελματικής ταυτότητας ή προσωρινό σημείωμα. Η 
συμμετοχή του αποδεικνύεται από στοιχεία του ΚΑΦΛΑ ή τα ασφαλι¬ 
στικά βιβλιάρια. 

3. Ημέρες αδικαιολόγητης απουσίας από την εργασία, καθώς και ο 
χρόνος επιδότησης λόγω ασθένειας ή επιδόματος αναπροσαρμογής από 
το Ι.Κ.Α. ή ο χρόνος που ο φορτ/τής παίρνει σύνταξη από το Ι.Κ.Α. 
λόγω προσωρινής ανικανότητας δεν αναγνωρίζεται ως χρόνος συμμετο¬ 
χής στο Κ.Α.Φ.Λ.Α. 

4. Ως χρόνος συμμετοχής στο Κ.Α.Φ.Λ.Α. αναγνωρίζεται και ο χρό¬ 
νος στρατού εφόσον αποδεικνύεται από επίσημα στοιχεία του Κ.Α.¬ 
Φ.Λ.Α. ότι ο δικαιούχος εισέφερε στο Κ.Α.Φ.Λ.Α. πριν απότη στρά¬ 
τευσή του είτε ως κατοχυρωμένος φορτ/τής είτε ως επίκουρος, επί (6) 
έξι τουλάχιστον μήνες. 

Η εξαγορά συμμετοχής στο Κ.Α.Φ.Λ.Α. του χρόνου στράτευσης και 
μόνο της εργατικής εισφοράς βαρύνει τον εργάτη (φορτ/τή) βάση του 
ημερομισθίου του ανειδίκευτου εργάτη που ισχύει κατά το χρόνο υποβο¬ 
λής της αίτησής του για εξαγορά. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 14 Απριλίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

-♦- 

Αριθ. Α. 17905 (4) 

Ψήφιση νέου Οργανισμού Εσωτερικής Υπηρεσίας της Κοινότητας Μι- 
ντιλογλίου, σύμφωνα με τις διατάξεις του Ν. 1586/86. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση του Κοινοτικού Συμβουλίου Μιντιλογλίου αριθ. 
20/88 περί ψήφισης νέου Οργανισμού Εσωτερικής Υπηρεσίας της Κοι¬ 
νότητας σύμφωνα με τις διατάξεις του Ν. 1586/86. 

2. Την αριθ. 3-14/11.5.88 γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86. 

3. Τις διατάξεις του Ν. 1586/86 σε συνδυασμό με τις όμοιες του άρ¬ 
θρου 12 του Ν. 1188/81, όπως αυτές τροποποιήθηκαν και συμπληρώ¬ 
θηκαν με τις όμοιες του άρθρου 81 του Ν. 1416/84 και τις εγκυκλίους 
του Υπουργείου Εσωτερικών 53560/59/6.8.86, 75643/16.7.87, 
αποφασίζουμε: 

Εγκρίνουμε την αριθ. 20/88 απόφαση του Κοινοτικού Συμβουλίου 
Μιντιλογλίου, περί ψήφισης νέου Οργανισμού Εσωτερικής Υπηρεσίας 
της Κοινότητας αυτής, ο οποίος διαρθρώνεται όπως πιο κάτω: 

1. Κατηγορία Δ.Ε. 

α) Κλάδος ΔΕ 1 Διοικητικού. 

Μια θέση (1) με βαθμούς Γ-Α. 

β) Κλάδος ΔΕ 15 Κοινοτικών Εισπρακτόρων ΟΤΑ. 

Μια θέση (1) με βαθμούς Γ-Α. 

II. Προσωπικό με σχέση εργασίας Ιδιωτικού Δικαίου. 

Μια (1) θέση Διοικητικού με σχέση εργασίας Ιδιωτικού Δικαίου αορί¬ 
στου χρόνου, προσωρινή σύμφωνα με τις διατάξεις του άρθρου 25 παρ. 
8 του Ν. 1735/87, καταργούμενη αυτοδίκαια, μετά την αποχώρηση 
του υπαλλήλου. 

Προϊστάμενος της Γραμματείας είναι ο Πρόεδρος της Κοινότητας 
Μιντιλογλίου, επειδή ο αριθμός των θέσεων δεν ξεπερνά τους 4 βάσει 
της αριθ. 27111/87 εγκυκλίου του Υπουργείου Εσωτερικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 3 Ιουνίου 1988 
Ο Νομάρχης 

ΔΗΜΗΤΡΗΣ ΠΑΝΤΑΖΗΣ 
-- 

Αριθ. Α. 17896 (5) 

Ψήφιση Οργανισμού Εσωτερικής Υπηρεσίας της Κοινότητας Κουνινάς 
Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση του Κοινοτικού Συμβουλίου αριθ. 7/88 Ν. Αχαΐας 
περί ψήφισης του Οργανισμού Εσωτερικής Υπηρεσίας της Κοινότητας 
Κουνινάς. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 

86 . 

4. Την αριθ. 3-15/11.5.88 γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86, αποφασίζουμε: 

Εγκρίνουμε την απόφαση του Κοινοτικού Συμβουλίου Κουνινάς, περί 
ψήφισης του Οργανισμού Εσωτερικής Υπηρεσίας της Κοινότητας ο 
οποίος διαρθρώνεται ως εξής: 

Κατηγορία Δ.Ε. 

α) Κλάδος ΔΕ 1 Διοικητικού. 

Μια θέση (1) με βαθμούς Γ-Α. 

Προϊστάμενος της Γραμματείας είναι ο Πρόεδρος της Κοινότητας, 
επειδή ο αριθμός των θέσεων δεν ξεπερνά τους 4 βάσει της αριθ. 
27111/87 εγκυκλίου του Υπουργείου Εσωτερικών. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 31 Μαΐου 1988 
Με εντολή Νομάρχη 
Ο Διευθυντής 
ΣΤΕΦ. ΦΑΡΔΕΛΑΣ 


+ 


Αριθ. 835 (6) 

Διαπίστωση σύστασης προσωρινής θέσης στην Κοινότητα Καλαμπακίου 
Ν. Δράμας. 


Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΚΑΛΑΜΠΑΚΙΟΥ 


Έχοντας υπόψη: 

1. Τις διατάξεις των αριθ/ΔΙΠΙΔ/Φ42/24/11440/1986, ΔΙΠΙΔ/ 
Φ42/63/11056/87 κοινών αποφάσεων των Υπουργών Προεδρίας 
Κυβερνήσεως - Εσωτερικών και Οικονομικών. 

2. Τις διατάξεις του άρθρου 25 του Ν. 1735/1987. 

3. Το γεγονός ότι στην Κοινότητά μας υπηρετεί -I- υπάλληλος με 
σύμβαση έργου που έχει καταταγεί σε προσωρινή θέση με σχέση εργα¬ 
σίας ιδιωτικού δικαίου αορίστου χρόνου που συνίσταται αυτοδίκαια, δια¬ 
πιστώνουμε: 

Την αυτοδίκαιη σύσταση, της κατωτέρω προσωρινής θέσης προσω¬ 
πικού με σχέση εργασίας ιδιωτικού δικαίου αόριστου χρόνου. 

Μιας (1) θέσης εργάτη αποκομιδής απορριμμάτων της κοινότη¬ 


τας. 

(Αριθ. απ. Νομαρχίας ΔΙΕΣ 13889/88). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Καλαμπάκι, 1 Ιουνίου 1988 
Ο Πρόεδρος 
ΧΡ. ΒΑΣΙΛΕΙΑΔΗΣ 


Αριθ. 1218 \) , ' (7) 

Διαπίστωση σύστασης προσωρινής θέσης στην Κοινότητα Αγ. Αθανα¬ 
σίου Ν. Δράμας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΑΓΙΟΥ ΑΘΑΝΑΣΙΟΥ 
Έχοντας υπόψη: 

1. Τις διατάξεις των αριθ. ΔΙΠΙΔ/Φ42/24/11440/1986, ΔΙΠΙΔ/ 
Φ42/63/11056/87 κοινές αποφάσεις των Υπουργών Προεδρίας Κυ¬ 
βερνήσεως - Εσωτερικών και Οικονομικών. 

2. Τις διατάξεις του άρθρου 25 του Ν. 1735/1987. 

3. Το γεγονός ότι στην Κοινότητά μας υπηρετεί υπάλληλος με σχέση 
εργασίας (μίσθωσης έργου), που έχει καταταγεί σε προσωρινή θέση με 
σχέση εργασίας ιδιωτικού δικαίου αόριστου χρόνου που συνίσταται αυ¬ 
τοδίκαια, διαπιστώνουμε: 

Την αυτοδίκαιη σύσταση, της κατωτέρω προσωρινής θέσης προσω¬ 
πικού με σχέση εργασίας ιδιωτικού δικαίου αορίστου χρόνου. 

Μιάς (1) θέσης οδηγού αυτ/του. 

(Αριθ. απόφ. Νομαρχίας ΔΙΕΣ 14220). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Άγιος Αθανάσιος, 15 Μαΐου 1988 
Ο Πρόεδρος 

ΝΙΚΟΛΑΟΣ ΠΑΠΑΔΟΠΟΥΛΟΣ 

-♦- 

Αριθ. 11238 (8) 

Σύσταση αναπτυξιακού συνδέσμου της 1ης Γεωγραφικής Ενότητας Ν. 

Ηλείας. 

Η ΝΟΜΑΡΧΗΣ ΗλΕΙΑΣ 

Έχοντας υπόψη: 

1. Τις διατάξεις των άρθρων 177, 178, 179, 180, 181, 182 και 
183 του Δημοτικού και Κοινοτικού Κώδικα (Π.Δ. 76/85) και τις 
όμοιες του άρθρου 23 του Ν. 1416/84. 

2. Την αριθ. 34768/10.7.87 κοινήαπόφαση των Υπουργών Εσω¬ 
τερικών, Εθνικής Οικονομίας και Περιβάλλοντος Χωροταξίας και Δη¬ 
μοσίων Έργων, περί καθορισμού των γεωγραφικών ενοτήτων στο 
Νομό Ηλείας, σε εφαρμογή του άρθρου 23 του ν. 1416/84, για τη σύ¬ 
σταση αναπτυξιακών συνδέσμων (ΦΕΚ 476/3.9.1987 τεύχος Β'). 

3. Τις νομότυπες αποφάσεις του Δημοτικού Συμβουλίου Ζαχάρως 
αριθ. 3/1988 και των Δημοτικών Συμβουλίων: Σχίνων αριθ. 4/1988, 
Γιαννιτσοχωρίου αριθ. 6/1988, Πετραλώνων αριθ. 3/1988, Νεοχω- 
ρίου αριθ. 3/1988, Ταξιαρχών αριθ. 6/1988 και Κακοβάτου αριθ. 2/ 
1988 περί συστάσεως αναπτυξιακού Συνδέσμου, αποφασίζουμε: 

1) Συστήνουμε αναπτυξιακό σύνδεσμο 1ης Γεωργαφικής Ενότητας 
στον οποίο θα μετέχουν ο Δήμος Ζαχάρως και οι παραπάνω αναφερόμε- 
νες Κοινότητες. 

2) Σκοποί του Συνδέσμου είναι: 

α) Η κατασκευή, η συντήρηση και η λειτουργία συστημάτων υδρεύ- 
σεως. 

β) Η κατασκευή, η συντήρηση και η λειτουργία συστημάτων υπόνο¬ 
μων και αποχέτευσης. 

γ) Η κατασκευή και συντήρηση δημοτικών ή κοινοτικών και αγροτι¬ 
κών οδών πλατειών και γεφυρών. 

δ) Η καθαριότητα και η συλλογή, η αποκομιδή και η διάθεση και επε¬ 
ξεργασία των απορριμμάτων. 

ε) Η αστική συγκοινωνία. 

στ) Η κατασκευή κάθε δημοτικού ή κοινοτικού έργου που θα ανατεθεί 
από τους συμμετέχοντες ΟΤΑ. 

ζ) Η κατασκευή έργων και ανάπτυξης πρωτοβουλίας για την αθλη¬ 
τική και πολιτιστική ανάπτυξη της περιοχής. 

η) Η αξιοποίηση των παραθαλάσσιων χώρων και των δασικών εκτά¬ 
σεων που παραχωρούνται από το κράτος στο σύνδεσμο για την τουρι¬ 
στική ανάπτυξη της περιοχής. 

θ) Η κατασκευή και συντήρηση αρδεύσεων και εγγειοβελτιωτικών 
έργων και η προστασία του υπόγειου υδάτινου δυναμικού της περιοχής. 

ι) Η αξιοποίηση και εμετάλλευση τοπικών-φυσικών χώρων, πόρων 
καθώς και των ηπίων μορφών ενεργείας όπως την ηλιακή και αιολική 
ενέργεια, την βιοενέργεια και τη γεωθερμία. 

ια) Η αγορά μηχανικού εξοπλισμού για την άσκηση των δραστηριο¬ 
τήτων τους. 

ιβ) Ο σχεδιασμός και η κατάρτιση προγραμμάτων για την ανάπτυξη 
της ενότητας. 

ιγ) Η συμμετοχή σε προγραμματικές συμβάσεις μελών του με φορείς 

του δημόσιου τομέα. 

ιδ) Η ίδρυση επιχειρήσεων εξυπηρετουσών τους σκοπούς του ή η συμ¬ 
μετοχή σε παρόμοιες επιχειρήσεις που ιδρύουν τα μέλη του. 

2. Χρονική διάρκεια αόριστη. 

3. Έδρα του συνδέσμου ορίζεται ο Δήμος Ζαχάρως. 

4. Η εισφορά των μελών ορίζεται σε οκτώ τοις εκατό (8%) επί της 
ετήσιας τακτικής οικονομικής των ενίσχυσης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πύργος, 9 Ιουνίου 1988 
Η Νομάρχης 

ΑΛΕΚΑ ΜΑΚΡΟΓΙΑΝΝΑΚΗ 

-♦- 

Αριθ. ΕΣ 16071 (9) 

Έγκριση της αποφάσεως του Κοινοτικού Συμβουλίου Πλαγιάς Ν. Ιω- 
αννίνων, αριθ. 22/25.4.87. 

Ο ΝΟΜΑΡΧΗΣ ΙΩΑΝΝ1ΝΩΝ 
Έχοντας υπόψη: 

1. Την αναφορά του Προέδρου της Κοινότητας Πλαγιάς αριθ. 251/ 
8.5.87 και 

2. Τις διατάξεις της παρ. 2 του άρθρου 11 του Δ.Κ.Κ. (Π.Δ. 76/85) 
και 

3. Την σύμφωνη γνώμη του Συμβουλίου τοπωνυμιών του Υπουρ¬ 
γείου Εσωτερικών που εκφράστηκε στο με αριθμό 2/6.4.1988 πρα¬ 
κτικό αυτού, ανακοινώνουμε ότι εγκρίνουμε την 22/25.4.87 απόφαση 
του Κοινοτικού Συμβουλίου Πλαγιάς, που αφορά στην ονομασία του 
ανώνυμου νέου οικισμού της Κοινότητας σε «ΣΕΡΜΑ». 

Η απόφαση αυτή να δημοσιευθεί στην Εφημερίδα της Κυβερνή- 
σεως. . 

Ιωάννινα, 10 Ιουνίου 1988 
Ο Νομάρχης 
Δ. ΟΙΚΟΝΟΜΟΥ 

- ♦ - 

Αριθ. ΕΣ 17645 (10) 

Ψήφιση Οργανισμού Εσωτερικής Υπηρεσίας της Κοινότητας Τσεπελό¬ 
βου Ν. Ιωαννίνων και προσαρμογή αυτού στις ρυθμίσεις του Ν. 

1586/1986.: · .; 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις: α) του άρθρου 12 του Ν. 1188/1981 «περί κυρώ- 
σεως του Κώδικος» «περί καταστάσεως προσωπικού οργανισμού τοπι¬ 
κής ' αυτοδιοικήσεως» 

β) του Νόμου 1586/1986 «Βαθμολογική διάρθρωση των θέσεων 
του Δημοσίου, νομικών προσώπων δημοσίου δικαίου και των Οργανι¬ 
σμών Τοπικής Αυτοδιοίκησης και άλλες διατάξεις» 

γ) του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 

1586/1986». 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/Ι.4.1987 «Διεκρινίσεις για την εφαρμογή του 
νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων β) 75643/16.1.1987 «Διευκρινίσεις στην εφαρ¬ 
μογή του νέου βαθμολογίου και γ) 27111/13.7.1987 «Διευκρινίσεις 
σε διατάξεις του Ν. 1586/1986». 

4) Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5) Την 17/1988 απόφαση του Κοινοτικού Συμβουλίου Τσεπελόβου, 
με την οποία ψηφίζει τον Οργανισμό Εσωτερικής Υπηρεσίας της Κοινό¬ 
τητας αυτής και τον προσαρμόζει στις διατάξεις του Ν. 1586/86. 

6) Την 23/27.5.88 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 Ν. 1586/1986, αποφασίζουμε: 

Εγκρίνουμε την 17/1988 απόφαση του Κοινοτικού Συμβουλίου 
Τσεπελόβου με την οποία ψηφίζεται και προσαρμόζεται στις διατάξεις 
του Ν. 1586/1986 ο Οργανισμός Εσωτερικής Υπηρεσίας της Κοινό¬ 
τητας αυτής, που ψηφίστηκε αρχικά με την 154/53 απόφαση του Κοι¬ 
νοτικού Συμβουλίου, εγκρίθηκε με την 2637/54 όμοια της Νομαρχίας 
και τροποποιήθηκε με τις 75/71 και 13/78 αποφάσεις του Κοινοτικού 
Συμβουλίου που εγκρίθηκαν με τις 3406/72 και 20250/78 όμοιες 
της Νομαρχίας, ως εξής: 


Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμματεία της 
Κοινότητας Προϊστάμενος της οποίας είναι ο Πρόεδρος της Κοινότητας. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 

Α’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ: Δ.Ε. 

ΚΛΑΔΟΣ: ΔΕΙ ΔΙΟΙΚΗΤΙΚΟΥ 

Μια (1) θέση με βαθμούς Γ-Α. 

Β' ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ: ΔΕ 
ΚΛΑΔΟΣ: ΔΕ 12 Δασοφυλάκων 

Μια (1) θέση με βαθμούς Γ-Α. 

Η κατά τα ανωτέρω συγκροτούμενη υπηρεσία ασκεί τις αρμοδιότη¬ 
τες κατά τα ειδικότερα διαλαμβανόμενα στην ανωτέρω απόφαση του 
Κοινοτικού Συμβουλίου. Η απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Ιωάννινα, 13 Ιουνίου 1988 
Με εντολή Νομάρχη 
Ο ΔΙΕΥΘΥΝΤΗΣ 
Β. ΑΝΑΣΤΑΣΙΟΥ 


♦ 


Αριθ. 6810 (11) 

Σύσταση ίδιου νομικού προσώπου με την ονομασία «Πνευματικό Κέντρο 
Ειρήνης και Φιλίας Κοινότητας Μανταμάδου» Ν. Λέσβου. 


Ο ΝΟΜΑΡΧΗΣ ΛΕΣΒΟΥ 


Έχοντας υπόψη: 

1) Τις διατάξεις του άρθρου 175 του Δ.Κ.Κ. 

2) Την 22/88 απόφαση του Κοινοτικού Συμβουλίου Μανταμάδου 
για σύσταση ίδιου νομικού προσώπου, αποφασίζουμε: 

1) Συνιστούμε στην Κοινότητα Μανταμάδου, Νομού Λέσβου, ίδιο νο¬ 
μικό πρόσωπο με την ονομασία «Πνευματικό Κέντρο Ειρήνης και Φι¬ 
λίας Κοινότητας Μανταμάδου». 

2) Σκοπός του νομικού προσώπου είναι: 

Η ανάπτυξη του πνευματικού και πολιτιστικού επιπέδου των κατοί¬ 
κων του Μανταμάδου με διάφορες εκδηλώσεις, εκδόσεις, εκθέσεις, σεμι¬ 
νάρια, φεστιβάλ, δημιουργία πινακοθήκης, βιβλιοθήκης, τμημάτων 
μουσικής, θεάτρου, χορού κ.λπ. 

3) Πόροι του Νομικού αυτού Προσώπου είναι: 

α) Ετήσια ταχτική επιχορήγηση της Κοινότητας που καθορίζεται στο 
ποσό των 100.000 δρχ. 

β) Επιχορήγηση από μέρους του Δημοσίου, κάθε φύσης συνδρομές, 
εισφορές, δωρεές, κληρονομιές και κληροδοσίες. 

γ) Εισπράξεις από το αντίτιμο των υπηρεσιών ή πραγμάτων που θα 
παρέχει το Νομικό Πρόσωπο. 

δ) Πρόσοδοι από την ίδια την περιουσία του και 
ε) κάθε άλλη νόμιμη παροχή: 

4) Το Πνευματικό Κέντρο της Κοινότητας Μανταμάδου θα διοικείται 
από επταμελές Διοικητικό Συμβούλιο που θα αποτελείται: 

α) Από τον εκάστοτε πρόεδρο Κοινότητας Μανταμάδου, ως Πρόεδρο, 
β) Από τρεις Κοινοτικούς Συμβούλους και 
γ) Από τρεις δημότες του Μανταμάδου. 

Τα με στοιχεία (β) και (γ) πρόσωπα εκλέγονται από το Κοινοτικό 
Συμβούλιο με διετή θητεία. 

5) Το Διοικητικό Συμβούλιο εκλέγει ένα από τα μέλη του ως Αντι¬ 
πρόεδρο και ένα ως Γραμματέα. 

6) Το Νομικό Πρόσωπο εκπροσωπείται ενώπιον των Δικαστηρίων 
και κάθε Αρχής από τον Πρόεδρο του Διοικητικού Συμβουλίου και σε 
περίπτωση απουσίας ή κωλύματος από τον Αντιπρόεδρο. 

7) Το Πνευματικό Κέντρο Ειρήνης και Φιλίας Κοιν. Μανταμάδου θα 
στεγαστεί στο παλιό Κοινοτικό Ελαιοτριβείο που διαμορφώνεται κατάλ¬ 
ληλα για να εξυπηρετεί τις ανάγκες του. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευτεί στην Εφημερίδα της Κυβερνή- 
σεως. 

Μυτιλήνη, 31 Μαΐου 1988 
Ο Νομάρχης 
ΚΩΣΤΑΣ ΚΕΝΤΡΟΣ 


♦ 


Αριθ. 7148 (12) 

Σύσταση ίδιου νομικού προσώπου με την ονομασία «Πνευματικό Κέντρο 
Νεότητας Δήμου Πολιχνίτου» Ν. Λέσβου.' 


Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις του άρθρου 175 του Δ.Κ.Κ. 

2) Την 57/88 απόφαση του Κοινοτικού Συμβουλίου Πολιχνίτου για 
σύσταση ίδιου νομικού προσώπου, αποφασίζουμε: 

1) Συνιστούμε στο Δήμο Πολιχνίτου Νομού Λέσβου, ίδιο νομικό πρό¬ 
σωπο με την ονομασία «Πνευματικό Κέντρο Νεότητας Δήμου Πολιχνί- 
του». 

2) Σκοπός του νομικού προσώπου είναι: 

Η ανάπτυξη του πνευματικού και πολιτιστικού επιπέδου των κατοί¬ 
κων του Πολιχνίτου γενικότερα με διάφορες εκδηλώσεις, εκθέσεις, σεμι¬ 
νάρια,· φεστιβάλ, δημιουργία βιβλιοθήκης, πινακοθήκες, εκδόσεις κ.λπ. 
καθώς και η επιμόρφωση των πολιτών και η προστασία του περιβάλλο¬ 
ντος. 

Απαγορεύεται η χρήση των εγκαταστάσεων του πνευματικού κέ¬ 
ντρου από κόμματα, κινήσεις και ομάδες για πολιτικούς σκοπούς. 

3) Πόροι του Νομικού αυτού Προσώπου είναι: 

α) Ετήσια επιχορήγηση της Κοινότητας που καθορίζεται στο ποσό 
των 500.000 δρχ. 

β) Επιχορήγηση από μέρους του Δημοσίου, κάθε φύσης συνδρομές, 
εισφορές, δωρεές, κληρονομιές και κληροδοσίες, 

γ) Εισπράξεις από το αντίτιμο των υπηρεσιών ή πραγμάτων που θα 
παρέχει το Νομικό Πρόσωπο. 

δ) Πρόσοδοι από την ίδια την περιουσία του και 
ε) κάθε άλλη νόμιμη παροχή είτε από το εσωτερικό είτε από το εξωτε¬ 
ρικό. 

4) Το Πνευματικό Κέντρο της Κοινότητας Πολιχνίτου θα διοικείται 
από επταμελές Διοικητικό Συμβούλιο που θα αποτελείται: α) Από τον 
εκάστοτε Δήμαρχο Πολυχνίτου, ως Πρόεδρο. 

β) Από τρεις Δημοτικούς Συμβούλους και 
γ) Από τρεις δημότες του Δήμου Πολιχνίτου. 

Τα με στοιχεία (β) και (γ) πρόσωπα εκλέγονται από το Δημοτικό 
Συμβούλιο με διετή θητεία. 

5) Το Διοικητικό Συμβούλιο εκλέγει ένα από τα μέλη του ως Αντι¬ 
πρόεδρο και ένα ως Γραμματέα. 

6) Το Νομικό Πρόσωπο εκπροσωπείται ενώπιον των Δικαστηρίων 
και κάθε Αρχής από τον Πρόεδρο του Διοικητικού Συμβουλίου και σε 
περίπτωση απουσίας ή κωλύματος από τον Αντιπρόεδρο. 

7) Το Πνευματικό Κέντρο του Δήμου Πολιχνίτου θα στεγαστεί στο 
Πολύκεντρο πρώην Δημοτικό ελαιοτριβείο που θα εξοπλιστεί κατάλ¬ 
ληλα για να εξυπηρετεί τις ανάγκες του. 


Η απόφαση αυτή να δημοσιευτεί στην Εφημερίδα της Κυβερνή- 
σεως. 

Μυτιλήνη, 31 Μαΐου 1988 
Ο Νομάρχης 
ΚΩΣΤΑΣ ΚΕΝΤΡΟΣ 

--♦- 

Αριθ. 385 (13) 

Διαπίστωση σύστασης προσωρινής θέσης στην Κοινότητα Ν. Κεσσάνης , 
Ν. Ξάνθης. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ Ν. ΚΕΣΣΑΝΗΣ 
Έχοντας υπόψη: 

1) Τις διατάξεις α) του άρθρου 12 του Ν. 1188/81 «περί κυρώσεως 
του κώδικα περί καταστάσεως προσωπικού Οργανισμών Τοπικής Αυτ/ 
σης» β) του άρθρου 25 του Ν. 1735/1987, γ) Την κοινή απόφαση ΔΙ- 
ΠΙΔ/Φ. 42/24/11440/31.12.86 των Υπουργών Προεδρίας της Κυ¬ 
βέρνησης, Εσωτερικών και Οικονομικών (ΦΕΚ 921/1986 τ.Β’). 

2) Την απόφασή μας 385/88 με την οποία κατατάσσεται ο έκτακτος 
υπάλληλος της Κοινότητάς μάς Τσιλιγγίρης Ιωάννης του Γεωργίου σε 
συσταθείσα αυτοδίκαια θέση Υδρονομέα - Γενικών Καθηκόντων με 
σχέση εργασίας ιδιωτικού δικαίου αόριστου χρόνου. 

3) Τον Οργανισμό Εσωτερικής Υπηρεσίας της Κοινότητας, διαπι¬ 
στώνουμε: 

Την αυτοδίκαια σύσταση μιας θέσεως Υδρονομέα - Γενικών Καθηκό¬ 
ντων με σχέση εργασίας ιδιωτικού δικαίου αόριστου χρόνου για την κα¬ 
τάταξη του ανωτέρω υπαλλήλου της Κοινότητάς μας. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

(Αρ. αποφ. Νομαρχ. 4449/6.6.1988) 

Ν. Κεσσάνη, 16 Μαΐου 1988 
Ο Πρόεδρος 

ΓΕΩΡΓΙΟΣ ΑΛΜΠΑΝΙΔΗΣ 

-♦- 

Αριθ. 401 (14) 

Δημιουργία μιας θέσης Γραμματέα στην Κοινότητα Μαριού Ν. Ρεθύ- 

μνης. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΜΑΡΙΟΥ 
Έχοντας υπόψη: 

1) Τις διατάξεις του άρθρου 25 του Ν. 1735/87. 

2) Την απόφασή μας με αριθμ. πρωτ. 173/9.3.1988 για την κατά¬ 
ταξη σε προσωρινή θέση ιδιωτικού δικαίου αορίστου χρόνου σύμφωνα με 
τον Ν. 1735/87 ενός διοικητικού υπαλλήλου (Γραμματέα της Κοινό¬ 
τητας) που είχε προσληφθεί με σχέση εργασίας ιδιωτικού δικαίου ορι¬ 
σμένου χρόνου σε μη οργανική θέση για τις ανάγκες της Κοινότητας. ■ 

3) Τη γνώμη του Κοινοτικού Συμβουλίου της Κοινότητας Μαριού 
που διατυπώθηκε στην 11 /88 απόφασή του που επικυρώθηκε με την 
2250/23.2.88 όμοια της Νομαρχίας Ρεθύμνης, διαπιστώνουμε: 

Τη δημιουργία μιας (1) θέσης Γραμματέα της Κοινότητάς μας σε 
προσωρινή θέση κατηγορίας ΔΕ, κλάδου ΔΕΙ Διοικητικού με σχέση ερ¬ 
γασίας ιδιωτικού δικαίου αορίστου χρόνου που καταργείται αυτοδίκαια 
μόλις κενωθεί με οποιονδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μαριού, 26 Μαΐου 1988 
Ο Πρόεδρος 

ΙΩΑΝΝΗΣ ΣΑΡΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ* 



